title: Howard Staunton
text: Howard Staunton, bet ganet e miz Ebrel 1810 e Londrez (Breizh-Veur) hervez lod, e kontelezh Westmorland hervezañ, ha marvet d'an 22 a viz Mezheven 1874 e Londrez, a oa ur Mestr-c'hoarier ha kazetenner echedoù saoz ag an .
  
  Dianav a-walc'h e chom e vuhez a-raok ma teuas da vout ur c'hoarier echedoù brudet. Hervezañ e oa bet ganet e Westmorland eus un tad anvet William. Paour e oa, ne reas ket a studioù pa oa yaouank. Hervezañ c'hoazh e reas c'hoariva pa oa yaouank, c'hoariet Lorenzo gantañ er pezh The Merchant of Venice bet skrivet gant William Shakespeare.
  
  Gwellañ c'hoarier ar bed e voe adalek 1843 betek 1851 ha kampion ar bed (diofisiel). en enor dezhañ ez eo bet anvet Staunton ar pezhioù echedoù bet treset gant Nathaniel Cook e 1842, hag a zo ofisiel en tournamantoù er bed a-bezh.
  Skrivañ a reas pennadoù a-zivout an echedoù en New Court Gazette, renet gant N. Cook, adalek 1840 hag er British Miscellany ; gantañ e voe krouet ar gazetenn Chess Player's Chronicle.
  
  Brudet eo ivez Howard Staunton evit bout embannet oberennoù klok William Shakespeare gant notennoù. Diamzeriet eo e labourioù hervez an arbennigourion war Shakespeare a-vremañ.
  
  Mervel a reas a-daol-trumm en e levraoueg p'edo o pleustriñ war ul levr nevez.
  
  Oberennoù skrivet 
  
   The Chess-Player's Handbook, 1847, gant meur ag adembannadur betek 1993
   The Chess-Player's Companion, 1849
   The Chess Tournament (a-zivout Tournamant Londrez 1851), 1852
   Chess Praxis, 1860
   Facsimile a folio Shakespeare 1623, 1864
   Facsimile a Much Ado about Nothing, diwar embannadur 1600, 1864
   Great Schools of England, 1865
   Unsuspected Corruptions of Shakespeare's text, heuliad pennadoù en Athenaeum adalek 1872
   Chess: Theory and Practice, embannet goude e varv gant R.B. Wormald, 1876
  
  Levrlennadur 
   Raymond Dennis Keene ha Richard N. Coles, Howard Staunton, the English world chess champion, British Chess Magazine, 1976
  
  Liammoù diavaez 
    The House of Staunton
    Kudennoù echedoù gant H. Staunton
    The Chess Player's Handbook: A Popular and Scientific Introduction to the Game of Chess
    The Blue Book of Chess
  
  Ganedigezhioù 1810
  Marvioù 1874
  C'hoarierien echedoù saoz